CELEX: 62015TN0135
Language: fi
Date: 2015-03-26 00:00:00
Title: Asia T-135/15: Kanne 26.3.2015 – Italia v. komissio

11.5.2015   
            
            
               FI
            
            
               Euroopan unionin virallinen lehti
            
            
               C 155/36
            
         Kanne 26.3.2015 – Italia v. komissio
   (Asia T-135/15)
   (2015/C 155/43)
   Oikeudenkäyntikieli: italia
   
      Asianosaiset
   
   
      Kantaja: Italian tasavalta (asiamiehet: avvocato dello Stato C. Colelli ja G. Palmieri)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle (tiedoksiannettu numerolla C(2015) 53 final) 16.1.2015 annetun Euroopan komission täytäntöönpanopäätöksen N:o 2015/103 siltä osin kuin se on käsiteltävänä olevan kanteen kohteena
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja riitauttaa erityisesti:
   
               a)
            
            
               Päätöksen osan, jossa sokerialaa koskevan tutkimuksen EX/2010/010 seurauksena tehdään 9 0 4 98  735,16 euron rahoitusoikaisu varainhoitovuosien 2007, 2008 ja 2009 osalta väitetyn ”sokerintuotannon virheellisen tulkinnan” perusteella.
            
         
               b)
            
            
               Päätöksen osan, jossa menekinedistämistoimia koskevan tutkimuksen CEB/2011/090 seurauksena tehdään 1 6 07  275,90 euron rahoitusoikaisu varainhoitovuotta 2010 koskevien ”myöhästyneiden maksujen” vuoksi.
            
         
               c)
            
            
               Päätöksen osan, jossa ”maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa” koskevan tutkimuksen LA/2009/006 seurauksena tehdään 1 1 98  831,03 euron rahoitusoikaisu ”myöhästyneiden maksujen” vuoksi.
            
         Kanteensa tueksi kantaja esittää kuusi kanneperustetta.
   
               1.
            
            
               Ensimmäinen kanneperuste, joka koskee yhteisen maatalouspolitiikan rahoituksesta 21.6.2005 annetun neuvostoon asetuksen (EY) N:o 1290/2005 (EUVL L 209, s. 1) 31 artiklan 4 kohdan rikkomista ja jäsenvaltion puolustautumisoikeuksien loukkaamista.
            
         
               2.
            
            
               Toinen kanneperuste, joka koskee neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta 21.6.2006 annetun komission asetuksen (EY) N:o 885/2006 (EUVL L 171, s. 60) 11 artiklan rikkomista, yhteisön sokerialan väliaikaisesta rakenneuudistusjärjestelmästä ja yhteisen maatalouspolitiikan rahoituksesta annetun asetuksen (EY) N:o 1290/2005 muuttamisesta 20.2.2006 annetun neuvoston asetuksen (EY) N:o 320/2006 (EUVL L 58, s. 42) ja yhteisön sokerialan väliaikaista rakenneuudistusjärjestelmää koskevan neuvoston asetuksen (EY) N:o 320/2006 täytäntöönpanoa koskevista yksityiskohtaisista säännöistä 27.6.2006 annetun komission asetuksen (EY) N:o 968/2006 (EUVL L 176, s. 32) rikkomista sekä unionin tuomioistuimen yhdistetyissä asioissa C-187/12, C-188/12 ja C-189/12, SFIR ym., 14.11.2013 antaman tuomion (EU:C:2013:737) huomiotta jättämistä.
            
         
               3.
            
            
               Kolmas kanneperuste, joka koskee luottamuksensuojan periaatteen ja ne bis in idem -periaatteen loukkaamista sekä vilpittömän yhteistyön velvoitteen laiminlyöntiä.
            
         
               4.
            
            
               Neljäs kanneperuste, joka koskee asetuksen N:o 1290/2005 31 artiklan 3 kohdan 2 alakohdan rikkomista, asetuksen N:o 885/2006 11 artiklan 3 kohdan 2 alakohdan ja 3 luvun rikkomista ja komission asiakirjassa nro VI/5330/97 hyväksymien ohjeiden noudattamatta jättämistä.
            
         
               5.
            
            
               Viides kanneperuste, joka koskee asetuksen N:o 883/2006 9 artiklan 3 kohdan rikkomista ja erilaista kohtelua sekä tosiseikkojen ottamista huomioon vääristyneellä tavalla.
            
         
               6.
            
            
               Kuudes kanneperuste, joka koskee asetuksen N:o 501/2008 20 artiklan rikkomista, perustellun luottamuksen loukkaamista sekä periaatteen, jonka mukaan jäsenvaltiot vastaavat rahoitusoikaisuista, loukkaamista.